 ఆ పిల్లవాడు నచ్చలేదని చెప్పాను. రౌడీ వెధవ...గతంలో ఇలా జరిగింది....అని డాడీతో చెప్పాను. "మరి ఆ మాట పెళ్ళి చూపుల్లోనే ఎందుకు చెప్పలేదు! బుద్దిగా కూర్చుని వాళ్ళడిగిన ప్రశ్నలకి జవాబు ఎందుకు చెప్పావు!" అంటూ అరిచారు. నాకు చిర్రెత్తుకు వచ్చింది. "ముక్కూ ముఖం తెలియని వాడిలా ఇలా చూసి అలా ఓ అభిప్రాయానికి వచ్చి పెళ్ళాడటం నాకిష్టం లేదు. ప్రేమించి పెళ్ళాడాలి అప్పుడు గాని ఆ దాంపత్యం సుఖంగా వుండదు...." అంటూ ఆవేశంగా చిన్న స్వీచ్ యిచ్చాను.
 
 "నాకు తెలుసు నీ మనసులో మాట తెలుసుకోడానికే నిన్ను మాటలతో రెచ్చగొట్టాను. నీవు రంజిత్ తో చనువుగా తిరుగుతున్నావు. వాడో జులాయి వెధవ. విప్లవం విప్లవం అంటూ వీధుల్లో తిరుగుతుంటాడు. వాడిని ప్రేమించి వుంటావు. అందుకే యీ పెళ్ళి వద్దన్నావు. అవునా!" అని డాడీ అరుస్తూ అడిగారు.
 
 లేనివి పుట్టిస్తే ఎవరికైనా వళ్ళు మండుతుంది. నాకు మండింది. రంజిత్ నాకు సోదరుడులాంటివాడు. మా మధ్య స్నేహం తప్ప మరే విధమైన సంబంధము లేదు. నేను రంజిత్, రజియా, సోని, యాకూబ్, తారాదేవి మేమంతా మంచి స్నేహితులం, డాడీ ఆ మాట అనే సరికి "ఆ రంజిత్ నే ప్రేమిస్తున్నాను. వాడినే పెళ్ళాడతాను. మీరు కాదు కూడదంటే చస్తాను." అన్నాను.
 
 డాడీని ఏడ్పించటానికి మాత్రమే ఈ మాట అన్నాను.
 
 డాడీ అదే పట్టుకున్నారు.
 
 డాడీని కాసేపు ఆగి నిజం చెప్పాను. రంజిత్ ని నేను ప్రేమించలేదని.....సమన్ బాబు ఓనాడు యిలా చేశాడు వాడిని పెళ్ళాడనని....నన్ను అర్ధం చేసుకోమని...ఎన్ని విధాలో చెప్పాను.
 
 డాడీ నా మాటలు నమ్మలేదు. "నీవు నాటకాలు ఆడుతున్నావు. ఎప్పుడో నా పరువు తీస్తావు. ఈ పెళ్ళి చేసి తీరుతాను." అన్నారు.
 
 "బలవంతం పెళ్ళిచేస్తే పెళ్ళికి ముందే మీ పరువు పోయేలా ఇంట్లోంచి పారిపోతాను." అన్నాను.
 
 ఆ రోజు డాడీ నెత్తిన నా నెత్తిన శని ఎక్కి కూర్చున్నాడు. మమ్మీ అడ్డు వచ్చి సర్దుతున్నా మేము వినిపించుకోకుండా పంతాలు పట్టి ఏదేదో వాదులాడుకున్నాము. "డాడీ! పంతం విషయంకి వస్తే మీ కూతుర్నిని నేను." అన్నాను. ఫలితం నా పెళ్ళి ఏర్పాట్లు జరిగాయి. నేను యింట్లో బందీని అయ్యాను. పరువు మర్యాద విషయానికి వచ్చి తల వగ్గుదామా అంటే నయన్ బాబు ఎలాంటి వాడో నాకు తెలుసు. వాడిని పెళ్ళాడటం అంటే నా బ్రతుకు నరకం కావటమే. నా పంతం నెగ్గించుకోవాలనుకున్నాను. రజియా నన్ను చూడటానికి వస్తే నన్ను రక్షించమని కబురు చేసి లెటర్ రాసి రంజిత్ కి పంపాను.
 
 రంజిత్ మంచి స్నేహితుడు. ప్రాణం వడ్డయినా నన్ను రక్షించే రకం పెళ్ళిలో రంజిత్ కోసం నేను ఎదురు చూస్తుంటే ఒక దొంగల ముఠా వాళ్ళు మరో పక్క లోకేశ్వరరావు మనుషులు రంగంలోకి దిగారు. ఆ తర్వాత కథ నీకు తెలిసిందేగా రాజూ!" అంటూ శీతల్ తన కథ వివరంగా చెప్పి ముగించింది.
 
 "మొత్తానికి అమ్మాయి గారిది ఆసక్తికరమైన ఓ కళ్యాణ గాథ." అని ఓ చిరునవ్వు విరిసి "గుణాలు పోలికలు మీ డాడీవి వచ్చాయి కదూ!" అన్నాడు పులిరాజు.
 
 "నీ కెలా తెలుసు?" ఆశ్చర్యంగా అడిగింది శీతల్.
 
 "తమరు ఉత్త పెంకి ఘటం. తండ్రి పోలికలు గుణాలు వస్తే ఇలాగే తయారవుతారు." నవ్వుతూ అన్నాడు పులిరాజు.
 
 "నేనేమి పెంకి కాదు పెంకి పురుగుని కాదు" బెంగుళూరు పెంకిని కాదు నేను నేనే."
 
 "సరే తల్లీ నీవు నీవే మరి యింటికి తిరిగి వెళ్ళేమాట ఏమిటి?"
 
 "నేను ఇప్పుడప్పుడే మా ఇంటికి వెళ్ళను నా క్షేమం మా మమ్మీకి తెలియజేస్తాను అంతే."
 
 "చాయ్ వాలా యింట్లోనీవు కాపురం పెట్టావని తెలిస్తే మీ డాడీ ఊరుకోరు నా భరతం నీ భరతం విడి విడిగా పట్టటమో కలిసి పట్టటమో చేస్తారు. కనుక నేను చెప్పేది ఏమిటంటే....!"
 
 "నువ్వు నాకేమీ చెప్పక్కరలేదు. చెప్పినా వినను. వినను...." అంటూ చిరుకోపం వెళ్ళడించి అటు తిరిగి పడుకుంది శీతల్.
 
 "మరి చిన్న పిల్ల తంతు." అనుకుని నవ్వుకున్నాడు పులిరాజు.
 
 తను మరోసారి ఘోర ప్రమాదంలో పడబోతున్న దని ఎరుగని శీతల్ ప్రశాంతంగా మరికొద్ది సేపటిలోనే నిద్రపోయింది.
 
 ఎలా చేస్తే పని పూర్తి అవుతుందని ప్లాన్ చేస్తూ (ఆలోచిస్తూ) పడుకున్నాడు పులిరాజు.
 
 సమయం గడిచిపోతున్నది.
 
 పులిరాజుకి నిద్ర పట్టలేదు. పక్కమీద దొర్లుతున్నాడు.
 
 శీతల్ మాత్రం నిశ్చింతగా నిద్రపోతున్నది.
 
    36
 
 ఆ రోజు
 
 పులిరాజు ఊరు వెళ్ళాడు. అర్జంట్ పని వుందంటూ పనేమిటో చెప్పలేదు శీతల్ కి.
 
 రాత్రి అయింది.
 aa pillavadu nachaledani cheppaanu. roudy vedhava...gatamlo ilaa jarigindi....ani daadiitoe cheppaanu. "mari aa maata pelli choopullone enduku cheppaledu! buddigaa kuurchuni vaalladigina prasnalaki jawabu enduku cheppavu!" antuu arichaaru. naaku chirrettuku vachindi. "mukku mukham teliyani vadila ilaa chusi alaa oo abhipraayaaniki vachi pellaadatam naakishtam ledu. preminchi pellaadaali appudu gaani aa daampatyam sukhamgaa vundadu...." antuu aavesamgaa chinna sweech yichchaanu.
 
 "naaku telusu nee manasulo maata telusukodanike ninnu maatalatho rechchagottaanu. neevu ranjit thoo chanuvugaa tirugutunnavu. vado julai vedhava. viplavam viplavam antuu veedhullo tirugutuntaadu. vaadini preminchi vuntaavu. anduke yee pelli vaddannavu. avuna!" ani daady arustuu adigaaru.
 
 lenivi puttiste evarikainaa vallu mandutundi. naaku mandindi. ranjit naaku sodarudulantivadu. maa madhya sneham tappa mare vidhamaina sambandhamu ledu. nenu ranjit, rajia, soni, yakub, taradevi memanta manchi snehitulam, daady aa maata ane sariki "aa ranjit nee premistunnaanu. vaadine pellaadataanu. meeru kaadu koodadante chastaanu." annaanu.
 
 daadiini edpinchataaniki matrame ee maata annaanu.
 
 daady adhe pattukunnaru.
 
 daadiini kasepu aagi nijam cheppaanu. ranjit ni nenu preminchaledani.....saman baabu onaadu yila cheshaadu vaadini pellaadanani....nannu ardham chesukomani...enni vidhaalo cheppaanu.
 
 daady naa maatalu nammaledu. "neevu naatakaalu aadutunnavu. eppudo naa paruvu teestaavu. ee pelli chesi tiirutaanu." annaru.
 
 "balavantam pellicheste pelliki munde mee paruvu poyela intlonchi paaripotaanu." annaanu.
 
 aa roju daady nettina naa nettina sani ekki kuurchunnaadu. mammi addu vachi sardutunna memu vinipinchukokunda pantaalu patti ededo vaadulaadukunnaamu. "daady! pantam vishayanki vaste mee koothurnini nenu." annaanu. phalitam naa pelli erpaatlu jarigai. nenu yintlo bandeeni ayyanu. paruvu maryaada vishayaaniki vachi tala vaggudama ante nayan baabu elanti vado naaku telusu. vaadini pellaadatam ante naa bratuku narakam kavatame. naa pantam negginchukovalanukuna. rajia nannu chudataniki vaste nannu rakshinchamani kaburu chesi leter rasi ranjit ki pampaanu.
 
 ranjit manchi snehitudu. praanam vaddayina nannu rakshinche rakam pellilo ranjit kosam nenu eduru chustunte oka dongala mutaa vaallu maro pakka lokeshwararao manushulu rangamloki digaaru. aa tarvaata katha neeku telisindegaa rajoo!" antuu sheetal tana katha vivaramgaa cheppi muginchindi.
 
 "mottaaniki ammai gaaridi aasaktikaramaina oo kalyaana gaatha." ani oo chirunavvu virisi "gunaalu polikalu mee dadivi vachayi kadhuu!" annadu puliraju.
 
 "nee kela telusu?" aascharyamgaa adigindi sheetal.
 
 "tamaru utta penki ghatam. tandri polikalu gunaalu vaste ilaage tayaaravutaaru." navvutuu annadu puliraju.
 
 "nenemi penki kaadu penki puruguni kaadu" benguluru penkini kaadu nenu nene."
 
 "sare talli neevu neeve mari yintiki tirigi vellemata emiti?"
 
 "nenu ippudappude maa intiki vellanu naa kshemam maa mammeeki teliyajestaanu anthe."
 
 "chaay wala yintlonivu kapuram pettavani teliste mee daady oorukoru naa bharatam nee bharatam vidi vidigaa pattatamo kalisi pattatamo chestaaru. kanuka nenu cheppedi emitante....!"
 
 "nuvvu nakemi cheppakkaraledu. cheppina vinanu. vinanu...." antuu chirukopam velladinchi atu tirigi padukundi sheetal.
 
 "mari chinna pilla tantu." anukuni navvukunnadu puliraju.
 
 tanu marosari ghora pramaadamlo padabotunna dani erugani sheetal prasaantamgaa marikoddi sepatilone nidrapoyindi.
 
 ela cheste pani puurti avutundani plan chestu (aalochistuu) padukunnadu puliraju.
 
 samayam gadichipotunnadi.
 
 pulirajuki nidra pattaledu. pakkameeda dorlutunnadu.
 
 sheetal maatram nischintagaa nidrapotunnadi.
 
    36
 
 aa roju
 
 puliraju ooru vellaadu. argent pani vundantuu panemito cheppaledu sheetal ki.
 
 raatri ayindi.